ARISTOTEL O PRIJATELJSTVU 


U svojoj filozofiji ćudorednoga života ili Etici Aristotel je. 
mnogo razpravljao o prijateljstvu. Tako je u svojoj Nikomahovoj 
Etici posvetio čitave dvie knjige, osmu i devetu, izpitivanju proble- 
ma, koji se tiču prijateljstva. Ova je razprava puna najdragocje- 
nijih misli i najfinijih psiholožkih opažanja, iz kojih možemo crpsti 
najveću korist za razumievanje ljudskoga života, Zato promatraj- 
mo, što Aristotel misli o prijateljstvu. 


1. HYALA PRIJATELISTVA 

Najprije zanosnim riečima veliča prijateljstvo:! »Ono je ili 
neka krepost ili povezano s krepošću, a uz to najnuždnije za život. 
Bez prijatelja nitko ne bi htio živjeti, pa makar imao svega drugoga 
u izobilju. I bogatašima i onima, koji imaju časti i vlasti, prijatelji 
su najnuždniji. Koja bi korist bila od takva blagostanja, kad ne bi 
postojala dobrotvornost, koja se vrši najviše i najpohvalnije pre- 
ma prijateljima? Ili kako bi se moglo čuvati i održati, kad ne bi 
bilo prijatelja? Što je naime veće ono blagostanje, to je izloženo 
većim pogibeljima. U siromaštvu i u drugim nevoljama smatraju : 
prijatelje jedinim utočištem. Mladićima pomaže, da se čuvaju 
grieha; starijima, da ih štuju, te da drugi na mjesto njih čine, što 
sami više ne mogu poradi svoje slabosti; onima, koji su u naponu 
snage, pomaže, da vrše liepa djela, jer ako idu dvojica zajedno, 
lakše mogu inisliti i raditi.« ' 

Pošto je Aristotel tako uzvisio prijateljstvo, pita, gdje se ovo: 
nalazi. Odgovara:? »Prirodno prijateljstvo goji diete prema rodite- 
ljima i roditelji prema djetetu, ne samo kod ljudi nego i kod ptica 
i kod većina životinja, između onih, koje su iste vrste, ali osobito 
među ljudima. Zato hvalimo prijatelje ljudi (philanthropous), I u 
zabluđama možemo vidjeti, kako je uzko i prijateljski jedan čovjek 
povezan s drugim. Ali i gradove i države ujedinjava prijateljstvo, 
i zakonodavci više nastoje oko njega negoli oko pravde. Istomišlje- 
nost naime slična je prijateljstvu, a za njom najviše teže, te bunu 
tjeraju iz grada i države kao neprijateljstvo. Prijatelji ne osjećaju 
potrebu pravde. Oni, koji su pravedni među sobom, žele imati i 
međusobno prijateljstvo. Ovo je pravednima najmilije. Ne samo 

nuždno, nego i liepo je prijateljstvo. Prema mnogima jedna je od 
liepih stvari, gojiti prijateljstvo. Neki smatraju, da su isto dobri 
ljuđi i prijatelji.« 


2. GLAVNI PROBLEMI, KOJI SE TIČU PRIJATELISTVA 


Aristotel navodi ove: »Može li među svima postojati prija- 
teljstvo, ili samo među dobrima, a ne među zlima? Ima li samo 
jedna vrsta prijateljstva ili više njih?« Aristotel ovako umuje: 
»Biti će jasno, kad bude spoznato, što je predmet ljubavi ili što je 
ljubezno (to phileton). Ne ljubimo svaku stvar, nego samo ono, 
što je ljubezno ili što može biti predmet ljubavi. Ovo je dobro, 
bilo ugodno ili bilo koristno. Koristno je ono, čime postizavamo 
neko dobro ili neku radost. Ljubezno je dakle ili predmet ljubavi 
dobro i radost kao dvostruka svrha. Pitanje je opet, ljubimo li 
dobro naprosto ili samo ono, što je za nas dobro? Ovo naime nije 
uviek isto. Slično vriedi za ugodno. Čini se, da svatko ljubi, što je 
za njega dobro. Prema tome isto je ljubezno naprosto, što i dobro 
naprosto; a ljubezno je za nekoga, što je za njega dobro. Svatko 
ljubi, što mu se čini dobro, bilo uistinu takvo ili samo prividno. 
Ovo ništa ne mienja na stvari, jer će tako biti i prividno ljubezno.« 

Sada Aristotel postavlja pitanje, što je prijateljstvo. 
Dolazi do uvjerenja:* »Prijatelji dobro hoče jedan drugomu. Ali 
nitko ih ne bi zvao prijateljima, kad ne bi znali, da su tako raz- 
položeni, Treba, da jedan drugomu dobro hoće i dobro želi, ne 
sakrivajući svog razpoloženja.« Nije dakle pravo prijatelj- 
stvo, ako jedan od drugoga samo želi dobro primiti. Iz toga sliedi, 
da treba razlikovati pravo i prividno prijateljstvo, kao i razne 
stepene prijateljstva:$ »Tri su dakle vrste prijateljstva, kao i tri 
vrste ljubeznoga, što odgovara. Svakomu odgovara posebna vrsta 
ljubavi, koja se ne sakriva, Oni, koji se među sobom ljube, žele 
jedan drugome dobro prema tome, kako ljube.« Budući da možemo 
nekoga ljubiti poradi njega samoga ili poradi ugodnosti ili poradi 
koristi, razlikuju se i ove tri vrste prijateljstva: jedno se osniva na 
absolutnoj dobroti ljubljenoga;' drugo na njegovoj ugodnosti, treće 
na njegovoj koristnosti. Samo je prvo prijateljstvo takvo u pod- 
punom smislu, kako odgovara pojmu i definiciji prijateljstva. Za 
drugu i treću vrstu Aristotel veli:" »Koji poradi koristi ljube je- 
dan drugoga, ne ljube se kao takve, nego samo ukoliko jednomu 
dolazi od drugoga nešto dobro. Slično i oni, koji se među sobom 
ljube poradi ugodnosti.« Zato su ova prijateljstva nepostojana, jer 
korist i ugodnost lako može prestat Savršeno, a zato i 
trajno prijateljstvo postoji samo među onima, 

koji se ljube među sobom poradi kreposti: »Sa- 
vršeno je prijateljstvo onih, koji su dobri i slični u kreposti. Ovi 
naime žele jednako dobro jedan drugomu, ukoliko su dobri; a dobri 
su po sebi. Oni, koji dobro žele prijateljima poradi njih samih, 
najveći su prijatelji. Poradi njih samih su naime tako razpoloženi, 
a ne poradi nečeg akcidentalnoga. Njihovo prijateljstvo ostaje, dok 
ostaju dobri; a krepost je trajna.« Takvo je prijateljstvo i koristno 
i ugodno:? »I jedan i drugi je naprosto dobar i svome prijatelju. 
Koji su naime dobri, oni su i naprosto dobri i jedan drugomu ko- 
ristni. A slično i ugodni, jer su naprosto dobri i ugodni jedan 
drugomu« Najnesebičnije je dakle prijateljstvo 
i najkoristnije i najugodnije. Iz toga sliedi:'" »Po- 
radi uživanja i poradi koristi mogu i zli biti među sobom prijatelji, 
pa i čestiti zlima, a nijedan od njih komu god, Ali samo dobri 
mogu biti prijatelji poradi sebe samih. Zli se ne vesele jedan dru- 
gomu, osim ako ima od drugoga koju korist.« Ovi motivi mogu biti 
na razne načine pomiešani, te zato ima raznih prelaznih oblika 
prijateljstva. 

Prijateljstvo ovisno je i o nekim duševnim razpoloženjima i 
osobnim okolnostima; zato ne mogu svi među sobom sklapati pri- 
jateljstva. Aristotel pokazuje i ovdje najliniji dar opažanja, kad 
opisuje razne vrste ljudi i prijateljstava, što postoje među njima,!! 
Napose izpituje, je li nuždna jednakost između pri- 
jatelja. Dolazi do zaključka:!? »Prijateljstva, o kojima je bio 
govor, stoje u jednakosti, jer obojica isto rade jedan za drugoga 
ili isto žele ili izmienjuju među sobom svoja dobra, kao radost za 
radost. Ali već je rečeno, da ova prijateljstva nisu u strogom smislu 
prijateljstva, i da nisu trajna.« Glede onih prijateljstava, koja po- 
stoje između višega i nižega, Aristotel veli:!3 »Druga je vrsta pri- 
jateljstva prema uzvišenosti, kaošto je otac prijatelj svoga sina, i 
uobće stariji mlađega, muž svoje žene, i koji god poglavar svoga 
podložnika, Ali i ova se prijateljstva među sobom razlikuju, jer 
nije isto prijateljstvo roditelja prema djeci, kao poglavara prema 
podložnicima, niti muža prema svojoj ženi, kao žene prema svome 
mužu. Druga je naime krepost svakoga između njih, drugo djelo, 
drugi i predmet ljubavi, Druge su dakle i vrste ljubavi i prijatelj- 
stva.« Ipak i u ovim slučajevima postoji neka jednakost, koja pri- 
pada prijateljstvu:!* »Ne treba da si među sobom isto izkazuju niti 
isto traže. Ako roditeljima djeca izkažu, što ovima pripada, a rodi- 
telji djeci, što ovima treba, biti će trajno i valjano takvo prijatelj- 
stvo. Slično i kod ostalih prijateljstava između nejednakih ljubav 
mora biti različita, kaošto boljega treba više ljubiti negoli od njega 

tražiti ljubav. Isto tako i koristnijega i u svim drugim slučajevima. 
Ako nekoga ljubimo prema njegovoj vriednosti, postoji neka jedna- 
kost, koja pripada prijateljstvu, kako se čini.« 

Aristotel misli, da ne mogu biti prijatelji oni, između kojih 
je odviše velika razlika:'* »Ako postoji velika razlika ii razmak 
između jednoga i drugoga, bilo u kreposti bilo u zloći ili bogat- 
stvu ili nečem drugom, nisu više prijatelji niti idu za tim. Ovo je 
najjasnije glede bogova, jer najviše sve nadmašuju u svim dobri- 
ma. Jasno je i glede kraljeva, jer i njihova prijateljstva ne traže 
veliki siromasi. Niti idu za prijateljstvom najboljih i najmudrijih 
oni, koji sami ne uživaju nikakve časti. Ali gdje treba povući gra- 
nicu, nije jasno... Makar bila velika razlika, ipak ostaju prijatelji. 
Ako-li je razmak odviše velik, kao između Boga i smrtnika, nisu 
više prijatelji. Zato i pitamo, da li bismo mogli svojim prijateljima 
željeti najveća dobra, n. pr. da budu bogovi. Tada naime ne bismo 
više bili prijatelji.« Kod ovog se umovanja Aristotel odviše obazire 
na izkustvo, koje svjedoči, da među ljudima nema prijatelj- 
stva, gdje je odviše velika razlika. On ne misli na to, da je Bog ne 
samo neizmjerno mudriji, bogatiji i silniji od svakog čovjeka, nego 
da je i naš otac, od kojega smo sve primili, te da zato može i treba 
da postoji između Njega i nas prijateljstvo kao između otca i djece, 
ali Otca, koji zaslužuje neizmjernu ljubav. S time se slaže, što 
Aristotel kaže, da prijateljstvu pripada više izka- 
zivati, negoli tražiti ljubav: »Više vrjedi ljubiti, ne- 
goli biti ljubljen. Ovo svjedoče majke, koje u tom uživaju, što lju- 
be, Neke daju svoju djecu drugima, da ih hrane, One ljube sviest- 
no, ali ne traže, da budu ljubljene, ako nije oboje moguće. Dovolj- 
no im je, ako znadu, da su djeca sretna. Ljube ih, makar im ne uz- 
vraćala ništa, što majka zaslužuje, ako to djeca čine iz neznanja.« 
Doista ne bismo mogli naći ljepših rieči o majčinoj ljubavi. Maj- 
činu ljubav Aristotel uzima kao uzor najljepšega prijateljstva, gdje 
je glavno izkazivanje, a ne traženje ljubavi:!? »Budući da prijatelj- 
stvo stoji više u izkazivanju ljubavi, te hvalimo one, koji ljube 
svoje prijatelje, čini se, da krepost stoji u izkazivanju ljubavi, Koji 
dakle ovu imaju, kako treba, ovi su vjerni prijatelji i postojano 
njihovo prijateljstvo. Tako mogu i nejednaki biti najbolji prijatelji, 

"jer tako postaju jednaki.« 


3. PRIJATELJSTVO | PRAVDA. 

Pošto je Aristotel izpitao, u čemu stoji prijateljstvo, iztražuje 
njegov odnos prema pravdi. On je uvjeren, da se ne izključuju, 
nego da između njih postoji najuži vez. Evo nje- 
govih misli:'* »Kaošto je već na početku rečeno, čini se, da se od- 

nosi na iste stvari, i da se kod istih nalazi i prijateljstvo i pravda. 
U svakom družtvu postoji pravda i prijateljstvo. Nazivaju prijate- 
ljima svoje suputnike na lađi, svoje drugove u vojsci, a slično i u 
drugim zajednicama. Ukoliko postoji među nekima zajednica, uto- 
liko i prijateljstvo, jer i pravo. Izpravna je poslovica, koja veli, 
da je prijateljima sve zajedničko, jer je prijateljstvo zajedničtvo. 
Braći i drugovima je sve zajedničko, a drugima je odieljeno; ovima 
više, drugima manje, jer je prijateljstvo jedno veće, drugo manje. 
Razlikuje se i pravo prema raznim vrstama prijateljstva i zajed- 
ničtva. Ovo se jasno vidi iz primjera:!? »Nije isto pravo roditelja 
prema djeci i braći među sobom, niti drugovima i sugrađanima, a 
slično i u drugim prijateljstvima. Druge su dakle i nepravde prema 
svakome od ovih; ona je to veća, što je veće prijateljstvo. Tako 
je veća nepravda oteti blago svome drugu, negoli svome sugrađa- 
ninu; i ne pomoći bratu, negoli tuđincu; i udariti otca, negoli ne- 
koga drugoga.« 


4. DOBRA | ZLA DRŽAVNA USTROJSTVA 

Na temelju ove nauke o raznim vrstama prijateljstva i njiho- 
ve istovjetnosti s pravom Aristotel tumači i razne vrste državnih 
ustrojstava, dobrih i zlih.2% Evo ih:?! »Ima tri vrste državnih ustroj- 
stava a isto toliko i izkvarenih oblika, Dobre su vladavine: kra- 
ljevstvo, aristokracija i treće timokracija, kako se obično zove, a 
većina je zove republikom. Među ovima je najbolje kraljevstvo, a 
najgora je republika. Izkvareni je oblik kraljevstva tiranija, jer 
su oba oblika monarhije, ali se veoma.razlikuju. Tiranin ide za tim, 
što je njemu samome koristno, a kralj za onim, što je koristno 
njegovim podanicima, Nije kralj, koji nije sam sebi dovoljan, i 
koji nema svih dobara u izobilju. Takav ne traži ništa drugo. 
Zato ne ide za onim, što je njemu samome koristno, nego njegovim 
podanicima. Tko nije takav, možda je samo izabran kralj. Tiranija 
je kraljevstvu oprečna, jer traži svoju vlastitu korist. Kod ove je 
najjasnije, da je najgora, jer je najgore, što se protivi najboljemu. 
Promienila se iz kraljevstva u tiraniju, jer je tiranija izkvaren oblik 
kraljevstva. Zao kralj postaje tiraninom. Iz aristokracije postaje 
oligarhija zloćom onih, koji vladaju, a koji diele državna dobra 
bez obzira na vriednost ili zaslugu, a sva dobra ili najveći dio 
prisvajaju sebi, i časti diele uviek istima te nada sve gledaju na to, 
da se obogate. Zato ima nekolicina vlast u rukama, i to zli na mje- 
sto najboljih. Iz republike postaje demokracija, jer su srodne. I 
republika hoće, da množtvo vlada te su kod nje svi jednaki prema 
porezima, Ipak čini se, da je demokracija najmanje zla, jer se 
samo razlikuje od republike. Na ovaj se način dakle najviše mie- 
njaju državni oblici, jer se tako najmanje i najlakše izvede pro“ 
mjena.« 

> Ove vrste vladavina Aristotel izpoređuje s raznim vrstama 
obitelji i njihovih članova i s njihovim međusobnim odnosom, kako 
postoji kod raznih naroda:?2 Tko zapovieda i kako i zašto? 


5. PRHATELISTVO U RAZNIM VRSTAMA VLADAVINA I OBITELJI 


Onda izpituje, kakvo prijateljstvo postoji u raznim vrstama 
vladavina i obitelji. Najprije veli posve obćenito:23 »Prema svakoj 
vlađavini postoji prijateljstvo, što odgovara pravu dotične vlada- 
vine.« Onda navodi razlike. U kraljevstvu:?4 »Kralj nadvisuje svoje 
podanike dobrotvornošću, jer im dobro čini, budući, da je dobar 
te se za njih brine, da budu sretni, kaošto se pastir brine za svoje 
ovce.« Slično je prijateljstvo između roditelja i djece.ž5 Između 
muža i žene isto je prijateljstvo, kao u aristokraciji.“ Između braće 
vlada prijateljstvo, kao između drugova.?7 Između gospodara i slu- 
ga odnos je sličan tiranskoj vladavini, jer:2# »U tiraniji ljubavi 
nema nikako ili samo malo. Gdje nema ništa zajedničkoga između 
vladara i podanika, nema ni prijateljstva, jer nema ni prava. Tamo 
je odnos kao izmđeu radnika i oruđa, i između duše i tiela, i 
između gospodara i sluge.« Kao razlog, zašto između gospodara 
i sluge nema prijateljstva, Aristotel navodi:2? »Nema prijateljstva 
niti prava prema stvari, koja nema duše. Ali ni prema konju ili 
volu, niti prema robu kao robu, jer nema ništa zajedničkoga. Rob 
še oruđe, koje ima dušu; a oruđe je rob, koji nema duše.« Tvrde 
su ove rieči, koje se često puta spominju. Ali Aristotel ublažuje 
svoju izreku riječima, koje dodaje:3* »Ukoliko je rob, nema prija- 
teljstva prema njemu, ali ukoliko je čovjek. Svaki čovjek ima 
neko pravo prema svakome, s kojim može imati zajednički zakon 
i ugovor. Može dakle imati i prijateljstvo, ukoliko je čovjek.« 
Aristotel dakle razlikuje roba pod dva vidika: ukoliko je rob, i 
ukoliko je čovjek, Priznaje dakle roba kao čovjeka, i priznaje mu 
sva prava, koja pripadaju čovjeku kao čovjeku. Ne prikazuju dakle 
podpunu Aristotelovu misao, koji samo spominju rieči, da je rob 
oruđe, koje ima dušu, a izostavljaju, što Aristotel odmah dodaje, 
da je rob čovjek, i da kao čovjek ima svoja prava, pa i na prijatelj- 
stvo sa svojim gospodarom. 


6. PRHATELISTVO IZMEĐU ROĐAKA I ČLANOVA ISTE OBITELJI 


* Krasnim riečima Aristotel crta ljubav i prijateljstvo, koje 
postoji između rođaka i članova iste obitelji?! Evo njegovih po- 

$lavitih misli. Najprije glede roditelja i djece:?2 »I ljubav između 
rođaka ima, kako se čini, razne vrste, a sve ovise o očinskoj, jer 
roditelji ljube djecu kao nešto svoje, a djeca ljube roditelje 
kao one, od kojih potječu.« Roditelji više vole svoju djecu, nego 
li ova njih. Razlog je taj, što roditelji bolje znadu, da su djeca 
njihova, negoli djeca, da od njih potječu. Djeca pripadaju rodite- 
ljima, jer od njih imaju svoj život. Roditelji prije ljube svoju 
djecu, negoli ova njih. Zaključuje:?? »Iz ovoga je jasno, zašto 
majke više ljube. Roditelji dakle ljube svoju djecu kao same sebe, 
jer su njihova kao neki drugi ja, pošto su od njih odieljeni. Djeca 
ljube svoje roditelje kao one, od kojih imaju svoj život, a braća 
se ljube među sobom, jer imaju iste roditelje.« Braća ljube se i 
kao drugovi, vršnjaci i suučenici, kako Aristotel nadodaje. Kao 
posebni razlog ljubavi između djece i roditelja Aristotel navodi 
dobročinstva, te zato odnos između roditelja i djece izpoređuje 
s odnosom između ljudi i bogova:*“ »Djeca dakle goje ljubav 
prema roditeljima, a ljudi prema bogovima, kao prema nečemu 
dobru i nečemu uzvišenomu, jer su najveći dobročinitelji, budući 
da od njih imaju i svoj život i od njih su odhranjeni, a onda i 
odgojeni.« Iz toga zaključuje, da ova ljubav mora biti najugod- 
nija:35 »Ima i ugodnosti i koristi u takvoj ljubavi veće, negoli među 
tuđima, što je veće zajedničtvo njihova života.« O ljubavi između 
braće Aristotel veli:3* »Ljubav između braće ima iste odlike, kao 
i ljubav između drugova. I ona je veća kod čestitih, i uobće kod 
sličnih, što su domaćiji te se vole od najmlađih dana, i što su 
sličniji u moralnom pogledu, jer su bili zajedno i slično odhranjeni 
i odgojeni.« 


7. ZAJEDNICA IZMEĐU MUŽA | ŽENE 

Osobitu pažnju zaslužuje, što Aristotel kaže o zajednici iz- 
među muža i ženes7 »Muž i žena imaju ljubav po naravi, kako 
se čini. Čovjek je po svojoj prirodi više sklon na posebnički život 
u dvoje, negoli na građanski život, toliko više, koliko je obitelj 
nuždnija od grada ili države, i rađanje djece više je zajedničko 
životinjama. Druge životinje ili osjetna bića druže se samo zato, 
da rađaju; a ljudi stanuju zajedno ne samo poradi rađanja djece, 
nego i poradi životnih potreba i koristi, Odmah se razdiele poslovi 
između muža i žene, te pomažu jedan drugomu, ulažući svoj rad 
i svoja dobra u zajedničtvo. Zato je ovo prijateljstvo i koristno i 
ugodno. Može biti i poradi kreposti, ako su oboje čestiti. Oboje 
imaju krepost, pa se tome vesele, Vez između muža i žene su 
djeca. Zato se oni, koji nemaju djece, brže razstaju. Djeca su 

zajedničko blago muža i žene, a na okupu drži ono, što je zajed- 
ničko, Pitati, kako treba da zajedno žive muž i žena, i uobće, kako 
treba da se prijatelj vlada prema prijatelju, isto je, kao pitati, 
kako je pravo. Ne valja se vladati prema prijatelju kao prema 
tuđincu, niti prema drugu i saučeniku.« Nije posve isto drug i sa- 
učenik i prijatelj. Zato mora i ponašanje biti drugo, osobito iz- 
među muža i žene. 


8. TUŽBE IZMEĐU PRIJATELJA 
Pošto je Aristotel izpitao sve razne vrste prijateljstva, osvrće 
se još na jednu stvar, koja je s prijateljstvom skopčana, a to su 
tužbe, koje prijatelji dižu jedni na druge.3* Što se prijateljstvo 
više udaljuje od ideala, to više ima tužba. Zato veli:?? »Prijatelj- 
stvo, koje počiva na koristi, puno je tužbi. Poradi koristi među 
sobom obće, te zato uviek više traže, a misle, da manje primaju, 
negoli im pripada, i tuže se, da ne dobivaju, koliko trebaju, prem- 
da bi bili dostojni. Oni, koji dobročinstva izkazuju, ne mogu udo- 
voljiti onima, koji ih primaju.« Kao razlog navodi?“ »Ovo se 
zbiva, jer svi ili batem većina žele, što je liepo, ali ipak vole, što 
je koristno, Liepo je, izkazivati dobročinstvo, ne zahtievajući zato 
ništa za uzvrat; ali koristno je, primati dobročinstvo.« Iz toga 
sliedi:1 »Sve od početka (prijateljstva) treba dakle na to paziti, 
od koga smo primili dobročinstvo, i zašto, da tako znamo, tko oče- 
kuje ili ne očekuje nagradu.« Kad nam je netko izkazao koje 
dobročinstvo, moramo odmah pitati, barem u sebi, što dotični zato 
očekuje kao nagradu ili za uzvrat, makar i kazao, da ništa ne 
traži, Ovo vriedi i za prijateljstvo između nejednakih,4? Aristote! 
veli:43 »Pa i u prijateljstvima među nejednakima događaju se raz- 
mirice; svaki bi naime htio više imati, a u tome slučaju kida se 
prijateljstvo.« Razlog je taj, što:*“* »prijateljstvo itraži, što je 
moguće, a ne koliko bi prijatelj zavriedio, Niti je to u svim stvari- 
ma moguće, kao u časti, koja se izkazuje bogovima i roditeljima. 
Ovima naime nitko ne može izkazati svu dostojnu čast. Čestit je, 
iko je učinio, koliko je mogao.« Zaključuje opet riečima, koje 
izrazuju obćenito izkustvo:t »Ljudi obično žele primiti dobro- 
činstva, a izbjegavaju izkazivanje dobročinstava kao nešto bez- 
koristno.« 


9. KAKO TREBA UZVRAĆATI PRIJATELJSTVO 


Aristotel najprije postavlja neka obćenita načela, Navodi raz- 
ne vrste tužbi, koje se dešavaju među prijateljima. Prvo:** »Kod 

3jubavnog prijateljstva kadkada se. ljubitelj tuži na ljubljenoga, da 
mu ne uzvraća njegove prevelike ljubavi, premda možda nema 
ništa ljubeznoga na sebi.« Drugo:* »Čestoputa se ljubitelj tuži, da 
ljubljeni ne izpunjava ništa od onoga, što je obećao.« Kao razlog 
Aristotel navodi: »Takve se stvari zbivaju, kad jedan ljubi svoga 
prijatelja poradi ugodnosti, a ljubljeni svoga ljubitelja poradi ko- 
risti, a ovo ne postizavaju obojica. Zato se kidaju postojeća prija- 
teljstva, kad ne postizavaju, poradi čega su sklopili prijateljstvo. 
Ne vole naime osobe, nego njihovo blago, koje nije stalno. Zato 
su takva i prijateljstva. A ono prijateljstvo, koje se osniva na osob- 
nim vrlinama, ostaje, kako rečeno. Razmirice nastaju i onda, kad 
im se dogodi, čega nisu željeli. Slično je naime, kao da nismo 
ništa postigli, kad nismo postigli, za čim smo išli.« Iz ove činje- 
nice sliedi težko pitanje: »Komu pripada, odrediti vriednost? 
Onomu, koji je prije dao, ili onomu, koji je prije primio? Onaj, 
koji je prije dao, prepustio je, kako se čini, sud onomu, koji je 
prije primio.« Ali i onda ne može biti zadovoljan sa svakim su- 
dom, nego samo, ako mu se čini izpravan. Ove potežkoće nema, 
ili je barem manja, kod onog prijateljstva, koje se osniva na ličnim 
vrlinama ili na dobročinstvima, koja se ne mogu mjeriti novcem:s? 
»Gdje nije bilo dogovora ili sporazumievanja glede nagrade, oni, 
koji su sami od sebe prvi dali, nemaju nikakvih tužbi, kaošto je 
rečeno. Takvo je prijateljstvo poradi kreposti. Nagrada ovisi o 
slobodnom izbru, koji dolikuje prijatelju 4 kreposti. Isto vriedi i 
za onoga, koji je saobćio i primio filozofiju, jer se ne može mjeriti 
novcem njezina vriednost. A čast se ne može odviše velika izkazi- 
vati, ali ipak dovoljna, kao bogovima tako i roditeljima.« To jest 
dosta je, ako tko izkazuje bogovima i roditeljima toliko časti, koliko 
može; više nije dužan. U tome je velika razlika između duga za- 
hvalnosti i poštovanja i između drugih dugova, kod kojih nije do- 
voljno, učiniti samo, koliko možemo, nego moramo dati toliko, 
uoliko drugi ima pravo tražiti, : 


£0. POTEŽMOĆE ODREĐIVANJA, KOLIKO TREBA UZVRATITI 

Kod određivanja, koliko treba prijatelju ili dobročinitelju 
uzvratiti za njegovu ljubav ili dobročinstvo, ima više potežkoća :5! 
»Potežkoća je i glede takvih pitanja, kao n. pr. treba li sve dati 
oteu i u svemu ga slušati? Ili treba li bolestnik da sluša liečnika? 
Za vojskovođu treba birati onoga, koji je vješt ratovanju. Slično 
ireba prijatelju više pomoći, nego čestitomu (koji nije prijatelj). 
Dobročinitelju treba izkazivati zahvalnost u djelima prije i više, 
negoli drugu, ako nije moguće obojici, Nije li dakle lako, sve ovo 
'asno određivati? Sve je ovo skopčano s mnogim i raznim razmi- 

ricama i glede toga, što je veliko ili maleno, što je liepo ili nuždno. 
Ali jasno je, da ne treba svima isto izkazivati.« Aristotel navodi 
razne slučajeve iz praktičnog života, gdje vidimo, kako se ljudi po- 
našaju prema onima, kojima duguju zahvalnost, i to kako se iz- 
pravno ponašaju. Kako izkustvo pokazuje, ljudi su uvjereni, da:"? 
»ne valja svima isto izkazivati, niti otcu sve, kaošto se ni Zevsu 
ne žrtvuje sve. Buđući da drugo pripada roditeljima i braći i drugo- 
vima i dobročiniteljima, treba svakomu ad njih izkazivati ono, što 
njemu pripada, Tako i očito rade.« Evo, kako:53 »Na svatbu zovu 
rođake, jer im je zajednički rod i ona djela, koja se na to odnose. 
Isto tako smatraju u prvom redu dužnošću rođaka, da učestvuju 
kod pogreba, iz istoga razloga. Roditeljima treba nada sve davati 
dovoljno hrane, jer od njih imaju život, te je zato ljepše, da se za 
njih brinu, negoli za se. I čast izkazivati treba roditeljima, kao i 
bogovima, ali ne svaku, Niti istu čast otcu i majci. Niti istu čast, 
koja ide mudraca ili vojskovođu, nego onu, koja ide oica, a slično 
2 prema majci. | svakomu starijemu čast prema njegovoj dobi, 
ustajući pred njim i ustupajući mu, i slično. Prema drugovima opet 
i prema braći, dopuštajući im, da slobodno govore, i da im bude 
sve zajedničko, I rođacima i članovima istog plemena i sugrađani- 
ma i svim ostalima treba dati svakomu svoje te prosuditi, što sva- 
komu pripada, prema njihovim posebnim pravima i prema 
kreposti ili prema običaju.« Tako je Aristotel postavio temelj, na 
kojem će lako biti, određivati, kako se treba vladati u raznim okol- 
nostima prema onima, kojima nešto dugujemo. 


11. PREKID PRIJATELISTVA 
Prijateljstvo može se i razkinuti. O tom Aristotel postavlja 
obćenito pitanje:*“ »Težko je pitanje i gleđe toga, treba li preki- 
nuti prijateljstvo ili ne, kad prijatelj nije više isti ostao. Ili je 
možda posve naravno, da se razkine prijateljstvo, koje se sklopilo 
na temelju koristi ili ugodnosti, kad ove više nema? Ovih su naime 
stvari bili prijatelji, te je zato posve dosljedno, da prestane prija- 
teljstvo, kad je ovih nestalo, Ali spočitavao bi svome prijatelju, 
ako je tražio samo svoju korist jli ugodnost, a pretvarao se, kao da 
je gledao na lične vrline, Kako smo već na početku rekli, većina 
razmirica biva među prijateljima, kad nisu među sobom istoga 
mišljenja. ako je netko krivo predpostavliao, da ga drugi ljubi po- 
radi ličnih vrlina, premda drugi nije ništa takva učinio, onda će 
sam sebi spočitavati. Ako li ga je drugi prevario, s pravom spoči- 
tava varalici, i to više, negoli onima, koji su patvorili novac, koliko 
je i dragocjeniji predmet, o kojem se radi kod prijateljstva.« Kako 
god prijateljstvo treba da bude trajno, ipak se s pravom kida, ako 
ne postoje više razlozi, na kojima je bilo osnovano, a osobito ako 
se jedan pretvarao i varao svoga prijatelja. 

12. PLODOVI PRAVOG PRIJATELJSTVA 


Pravo prijateljstvo ima najbolje posljedice. Aristotel navodi 
ove:#5 »Ono, što prijatelj izkazuje prijatelju, i čime se prijateljstvo 
razlikuje od drugih odnosa, ima svoj izvor u ljubavi prema samome 
sebi. Kažu naime, da je prijatelj onaj, koji želi i čini dobro, ili što 
se barem takvim pričinjava, poradi prijatelja samoga; ili onaj, koji 
želi, da prijatelj biva i živi poradi sebe samoga, kaošto i majke 
osjećaju prema svojoj djeci.« Iz toga slijedi, da pravi prijatelj svo- 
me prijatelju dobro čini, dobro želi, 1 s njime se slaže: »Kažu, 
da je prijatelj onaj, koji provođi zajednički život te isto voli, šli 
koji se zajedno žalosti i zajedno raduje sa svojim prijateljem. I 
ovo susrećemo u prvom redu kod majki.« Tako Aristotel uviek iz- 
- tiče majčinu ljubav kao ideal prijateljstva. 


13. PRIJATELISTVO NIJE ISTO KAO DOBROHOTNOST | ISTOMIŠLJENOST 


Makar prijateljstvo bilo skopčano s dobrohotnošću i istim 
mišljenjem, ipak nije isto, jer možemo dobro htjeti i onima, koji 
su nam tuđi:#7 »Dobrohotnost nalikuje na prijateljstvo, ali nije 
prijateljstvo, jer dobrohotnost može biti i prema nepoznatima i 
sakrivenima, a prijateljstvo ne.« Slično:#* »Prijateljstvu pripada 
isto mišljenje, ipak nije isto kao sloga, Isto mogu misliti i oni, koji 
se među sobom ne poznaju. Niti vele za sve one, koji isto misle, 
da su složni, n. pr, sve one, koji glede astronomskih pitanja isto 
misle. Prijateljstvo ne zahtieva, da u svim stvarima isto mislimo.« 
Sloga postoji:5? »kada se slažu mišljenja glede toga, što je korist- 
no, te isto biraju i rade prema zajedničkom mišljenju. Istoga su 
dakle mišljenja glede toga, što treba raditi, i to glede velikih 
stvari i takvih, koje su u vlasti i jednih i drugih ili svih, kao n. 
pr. između gradova iil država.« 


14. VIŠE LJUBI, KOJI DOBRO IZKAZUJE, NEGO KOJI PRIMA 


Na dobrohotnost, bez koje nema pravog prijateljstva, Aristo- 
tel nadovezuje pitanje, tko više ljubi, da li onaj, koji dobročinstvo 
izkazuje, ili onaj, koji dobročinstvo prima, t. j. s koje je strane u 
ovom slučaju veća međusobna ljubav.€ Aristotel je uvjeren,“ da 
»dobročinitelji ljube više one, kojima su izkazali dobročinstvo, 
negoli ovi ljube svoje dobročinitelje«, Za svoje se uvjerenje poziva 
na izkustvo, koje svjedoči, da:#? »dobročinitelji ljube i vole one, 
kojima su dobročinstvo izkazali, makar ne imali od njih nikakve 
koristi niti onda niti kasnije. Ovo se zbiva i kod umjetnika, jer 

svatko ljubi svoje vlastito djelo više, negoli bi od ovoga bio ljub- 
ljen, ako bi postalo živo.« Kod kojih se ovo najviše opaža, misli 
ovako:#3 »Možda se tako zbiva najviše kod pjesnika, jer ovi nada 
sve vole svoje pjesme, ljubeći ih kao svoju djecu.« Nastojeći, kako 
bi ovu činjenicu protumačio, Aristotel navodi više razloga:“* »To- 
me je razlog taj, što je obstojnost svakomu mila i draga, postoji- 
mo djelovanjem, time naime što živimo i što radimo.« Drugi je 
razlog:#5 »Dobročinitelju je liepo, što je učinio, te se zato veseli 
onomu, kojemu je dobro učinio. A ovomu nije ništa liepo na svo- 
me dobročinitelju, nego najviše ako u njemu gleda svoju korist. 
A ovo je manje ugodno i drago«, jer:# »dobročinitelju ostaje 
djelo, jer liepo je trajno; a korist, koju je drugi imao, prolazi«. A 
najdublji je razlog ovaj:# »Ljubav nalikuje na radnju, a biti pred- 
metom ljubavi, nalikuje primanju ili patnji.« Zato:#* »ono, što je 
mukom postalo, svi više ljube; kao i blago, koje su sami stekli, 
vole više od onoga, koje su od drugoga primili. Dobročinstvo pri- 
miti, je bez muke; a dobročinstvo izkazati je mučno.« Tako opet 
bolje razumiemo majčinu ljubav: »Zato i majke više vole svoju 
djecu, jer su ih s većom mukom rodite te bolje znadu, da su 
njihova.« 


15. LJUBAV PREMA BLIŽNJEMU | PREMA SAMOME SEBI 

Iz svega, što je rečeno, mogao bi tkogod zaključiti, da je 
ljubav prema drugomu ili prema bližnjemu najveća, ili barem da 
bi morala biti najveća, Aristotel veli: »Težko je pitanje, treba li 
sam sebe najviše ljubiti ili nekoga drugoga, jer zamjeravaju oni- 
ma, koji sebe najviše ljube, te ih nazivaju pogrdnim imenom sebič- 
nima. Tko je nizkoga značaja, čini se, da sve radi poradi sebe, to - 
više, što je gori. Spočitavaju mu dakle, da ništa ne radi osim 
onoga, što je njemu koristno. A čestiti čovjek radi poradi toga, 
što je liepo. Što je bolji, to više radi poradi liepoga i poradi prija- 
telja, a na se zaboravlja.« Aristotel odgovara:!! »Najviše treba 
ljubiti najvećega prijatelja, a najveći je prijatelj onaj, koji svome 
prijatelju želi dobro poradi njega samoga, makar nitko za to ne 
znao. Ovo se zbiva najviše, kad netko ljubi samoga sebe, a prema 
tome i sve drugo, što traži pojam prijatelja. Rečeno je, da od 
njega proizlaze i sva druga svojstva prijateljstva prema drugima, 
t.j. pravi je prijatelj onaj, koji drugoga ljubi kao samoga sebe, 
ali ako samoga sebe istinito ljubi.« Treba razlikovati između isti- 

nite ili prave i krive ljubavi prema samome sebi. Aristotel veli:7? 
»U pogrdnom smislu zovu sebičnjacima one, koji sebi prisvajaju 
odviše blaga i časti, ili koji si dozvoljavaju odviše tjelesnih na- 
slada, jer za ovima ljudi običnu idu i trude se, kao da su ova 
najbolja.« U Hiepom smislu samoga sebe ljubi:?5 »tko uviek nastoji 
kako bi činio, što je pravo ili što je razborito ili štogod drugo 
prema kreposti, i uobće uviek usvaja ono, što je liepo. Njega nitko 
neće zvati sebičnjakom niti ga grditi.« Što je dakle netko krepost- 
niji, to je veća i ljepša njegova ljubav prema samome sebi, kao i 
obratno. Isto tako je i to veća i to ružnija sebičnost u zlom smislu, 
išto se više netko udaljuje od kreposti. 


: 16. TKO TREBA PRIJATELJA 
Pošto je Aristotel podao najljepšu sliku pravog prijatelja, 
pita, treba li svatko prijatelja, pa i onaj, koji je sretan:7* »Prepirka 
je o tom, da li onaj, koji je sretan, treba prijatelja ili ne, jer kažu, 
da nije potreban prijatelj onima, koji su sretni i sami sebi dovolj- 
ni, A prijatelj je kao drugi ja zato nuždan, da pruži ono, što je 
njemu samome nemoguće,« Aristotel misli:?5 »Čini se, da je nez- 
grapno, sva dobra pripisivati sretnomu, a izuzimati prijatelje, koji 
su najveće vanjsko dobro. Osim toga, prijatelju više pripada, 
dobročinstva izkazivati negoli primati. Dobromu i krepostnomu 
pripada, dobro činiti. Ljepše je, dobro činiti prijatelju negoli 
tudincu. Iz svega toga sliedi, da čestiti čovjek treba onih, kojima 
će dobro činiti. Zato i pitaju, jesu li prijatelji nuždniji u nesreći 
ii u sreći, budući da onaj, koji je nesretan, treba dobročinitelja, a 
onaj, koji je sretan, treba nekoga, kome će dobro činiti. K tome je 
nezgrapno, sretnoga činiti samotarom, jer nitko ne bi želio u sa- 
moći posjedovati sva dobra, Čovjek je naime po svojoj prirodi 
određen za građanski i zajednički život.« Izpitujući dalje, kakvi 
moraju biti ovi prijatelji, Aristotel dolazi do zaključka:7* »Onaj, 
koji je sretan, trebat će dakle osobno dobrih prijatelja, ako želi 
gledati čestita i dolična djela; a takva su djela onoga prijatelja, 
koji je dobar«, t. j. koji se odlikuje svojim osobnim vrlinama, Na- 
pokon Aristotel opet veli:?7 »Onaj dakle, koji će biti sretan, trebat 
će čestitih prijatelja.« 


17. KOLIKO PRIJATELJA TREBA ONA!, KOJI JE SRETAN 


Iz razloga, koji traže, da i sretan čovjek mora imati prijate- 
lia, sliedi i, koliko ih treba, Aristotel kaže:78 »Treba li dakle za- 
htievati, da sretan čovjek ima mnogo prijatelja, ili da li i glede 


72 1168 b 15-18. 

73 h 25-28. 

74 9, 9; 1169 b 3-7. 

75 1169 b 8-19, 

76 1170 a 2-4. 

77 b 18-19, 

74 9, 10; 1170 b 20-30. 

prijatelja vriedi, što je zgodno rečeno glede gostiju, da naime ne 
valja biti niti bez gostiju niti ih imati odviše; da nije dobro ni- 
ti imati mnogo prijatelja, niti biti bez njih? Glede onih, koji služe 
samo koristi, ovo svakako vriedi, jer je mučno, mnogima izkazivati 
protuusluge, te život nije dovoljan zato. Većina njih suvišni su i 
zapreka za liep život, te ih ne treba. I oni, koji služe za zabavu, 
dovoljni su malobrojni, kao kod hrane sladkiši. Ali čestitih prija- 
telja treba li velik broj, ili ima li koja mjera, preko koje ih ne 
smije biti?« Aristotel misli:7? »Dobro će dakle biti, ne tražiti mnogo 
prijatelja, nego samo toliko, koliko mogu zajedno živjeti, jer nije 
moguće gojiti prijateljstvo s mnogima.« 


18, JESU LI PRIJATELJI POTREBNIJI SRETNOMU ILI NESRETNOMU! 
Na pitanje, treba li prijatelja više onaj, koji je sretan, ili 
koji je nesretan, Aristotel odgovara:* »Treba li u sreći više ili u 
nesreći prijatelja? Traže se u oba slučaja. Koji su nesretni, tre- 
baju pomoći; a koji su sretni, trebaju družtva i takvih, kojima će 
dobročinstva izkazivati, jer žele dobro činiti. Ali nuždniji su u 
nesreći, te zato treba takvih, koji su koristni; ali ljepše je u sreći, 
pa zato traže čestite, jer je ugodnije, takvima činiti dobro i s nji- 
ma živjeti. I sama je prisutnost prijatelja ugodna i u nesreći, jer 
osjećaju olakšanje oni, koji su žalostni, kad se prijatelji s njima 
žaloste.« Razlog je taj, što" »prijatelj tješi pogledom i riečju, ako 
je sretan, jer pozna ćud i znade, čemu se prijatelj raduje, a čemu 
se žalosti.« Ipak:#? »treba prijatelje zvati u sreći rado, a u ne- 
sreći samo oklievajući, da učestvuju«. Nije dakle posve isto, imati 
sućut, i zajedno trpjeti, jer sućut ne čini nesretnim. Možemo željeti, 
da naš prijatelj ima s nama sućut, ali ne možemo željeti, da on 
bude nesretan. Ali, kako Aristotel raključuje:# »u svim je prili- 
kama nazočnost prijatelja poželjna«. 


19. UTJECAJ SAOBRACČAJA MEĐU PRIJATELJIMA 

Kolik je utjecaj saobraćaja među prijateljima, Aristotel na 
svršetku svoje razprave o prijateljstvu ovako crta:š* »U onom, što 
svatko smatra svojim životom, želi, da bude zajedno sa svojim 
prijateljima. Zato jedni skupa piju, drugi se kockaju, drugi opei 
zajedno vježbaju, idu u lov, filozofiraju. Svatko se sa svojim 
prijateljima bavi onim stvarima, koje su mu najmilije u životu. 
Budući da žele provoditi život zajedno sa svojim prijate- 
ljima, rade ovako i diele među sobom ono, što smatraju 
svojim životom. Zato postaje prijateljstvo zlih loše, jer nisu stalni 
u dobrom te postaju sami zlima, bivajući slični među sobom. A 

prijateljstvo dobrih ili čestitih je dobro, te rastu u dobrome među- 
sobnim saobraćajem. 1 boljima postaju time, što sami rade i što 
druge izpravljaju; od onih naime, kojima hoće da se sviđaju, 
primaju oblik.« 


20. REFLEKSIJE O ARISTOTELOVOJ RAZPRAVI O PRIJATELISTVU 
Svoju divnu razpravu o prijateljstvu Aristotel završuje pri- 
prostim riečima:# »O prijateljstvu neka je dakle bilo toliko reče- 
no.« S pravom sam ovu razpravu nazvoa divnom. Na temelju naj- 
finije psihologije promatrao je čovjeka u najrazličitijim prilikama, 
u kojima možemo susresti prijateljstvo. Razlikovao je i ocienio 
sve vrste prijateljstva, od najvišeg i najidealnijeg do najnižeg. 
Svatko može u svietlu Aristotelove nauke prosuditi, koji stepen 
vriednosti ima neko prijateljstvo. Kakvo jest i kakvo bi moralo 
biti prijateljstvo između roditelja i djece, i obratno; između braće 
među sobom; između rođaka; između drugih, koji mogu sklopiti 
prijateljstvo na temelju najrazličitijih interesa. Aristotelova nam 
nauka može služiti i zato, da dobijemo što bolji i što jasniji pojam 
i o prijateljstvu, koje može i treba da postoji između Stvoritelja i 
stvorenja; Boga i čovjeka, Isusa i nas; između onih, koji su na 
nebu, i onih, koji su još na zemlji. Čitav teoložki traktat o ljubavi 
Božjoj ima najbolju filozofsku podlogu u Aristotelovoj nauci o 
prijateljstvu. Slično i nauka o blaženstvu. Zato ćemo imati naj- 
veću korist za razumievanje ljudskoga života, i pojedinačnoga i 
družtvovnoga, pa i međunarodnoga i međudržavnoga života, ako 
što temeljitije i svestranije zaronimo u smisao Aristotelove nauke 
o prijateljstva. Kod toga biti će nam najbolji vodič Sv. Toma 
Akvinski, koji nam je dao najdivniji komentar Aristotelovih misli 
u svojoj Teoložkoj Sumi. Aristotelova nauka o prijateljstvu daje 
nam napokon i neki uvid u njegovo srdce. Mi vidimo i osjećamo, 
da je to bilo srdce, kakvo težko nalazimo kod naših suvremenih 
filozofa, kako veli Grabmann u svom prikazu života sv. Tome.#7 


Franjo Šanc D. I. 


85 9, 12; 1172 b 14-15. 

86 Summa theologica, Secunda Pars, Osobito Prima Secundae q. 26-39; 
Secunda Secundae q, 23-45. Prikaz svih problema, s kojima je Aristotelova 
nauka o prijateljstvu povezana, u svietlu komentara Sv, Tome Akvinskoga, 
pođao sam u If. Dielu Poviesti filozofije; Filozofija srednjega vieka, Zagreb 
1943., str, 296-339: Etika Sv, Tome. 

81 Thomas von Aquin, 5, izd., Miinchen 1926., str. 26: Wir gewahren... 
ergreifende Aeusserungen von Herzensadel, die man im Leben so vieler_mo- 

